hu hu hu en hu hu sk hu hu hu hu hu hu hu en hu hu hu hu hu hu hu hu hu hu hu hu hu hu hu ca en en hu hu hu hu hu hu hu hu hu hu hu
Tetőablakcserével jelentősen csökkenthető a fűtésszámla | Kanizsa Infó
Életmód | Hírek | Otthon
Az idei évben még erre is kérhetik a jogosultak a felújítási támogatást
A nemrégiben bejelentett, rezsivel kapcsolatos változások következtében a családokban központi téma lett, miként tudnak a jövőben a költségeiken, leginkább a villany- és gázfogyasztásukon spórolni. Mivel a gáz ára jelentősebb mértékben emelkedik augusztus 1-jétől, így a korszerű fűtési megoldások, illetve az épületek hőmegtartó képességének javítása kiemelkedően fontossá, halaszthatatlanná vált.
Természetesen a fűtési mód szerepe nem elhanyagolható, ám ahhoz, hogy valódi eredményt érhessünk el egy modern, akár alternatív energiára, akár más technológiára épülő rendszerrel, először is arról kell gondoskodnunk, hogy a megtermelt hő a házban maradjon, ne szökjön ki sem a szigeteletlen falakon, sem az elavult nyílászárókon.
„A tetőtéri ablakokra sajnos nagyon kevés figyelmet fordítanak, sokan nincsenek tisztában a helyes karbantartásukkal, és azzal sem, milyen gyakran van szükség a lecserélésükre. A tetőtéri ablakok cseréje nagy volumenű és drága beruházásnak tűnik, azonban érdemes mérlegelni, hogy általa a következő évek, évtizedek során mennyi fűtési költséget spórolhatunk meg” – tájékoztatott Tóth Gergely, a családi vállalkozásként üzemelő Tetőablak.hu ügyvezetője.
Egy tetőtéri ablak sem örök életű!
Egy házat jó esetben nagyon hosszú időre, évtizedekre terveznek, ezért jellemzően a jelenleg ismert legmodernebb technológiákat alkalmazzák az alapanyagok és egyéb elemek kiválasztása során. Ez azt jelenti, hogy a falak már többnyire hőszigeteltek, és a nyílászárók is két- vagy háromrétegű kivitelben kerülnek beépítésre. Azonban ez a trend még nem olyan régen indult el. 30-40 évvel ezelőtt még egy építkezés során nem volt szempont sem a hőszigetelés, sem az energiatakarékosság.
„Az akkoriban használt nyílászárók, tetőtéri ablakok már a beépítés pillanatában rossz minőségűek voltak, hiszen a hőleadásuk lényegesen nagyobb, mint a napjainkban forgalmazott tetőablakoké, és ezen az idő csak tovább rontott. Ráadásul a tetőtéri ablakok, elhelyezkedésükből kifolyólag, sokkal inkább ki vannak téve az időjárási elemeknek is, mint a homlokzaton található ablakok. Tetőtéri ablak választásánál számolni kell azzal, hogy nagyjából 20-25 év az élettartamuk, ami megfelelő, alapos karbantartás mellett akár 30-35 évre is kitolható. Azonban, ha már nem záródik megfelelően, résein „süvít be a szél”, nem érdemes halogatni a cseréjét, mert amit látszólag a beruházáson megspórolunk, azt elköltjük a fűtésszámlába ágyazva” – hívta fel a figyelmet a szakember.
A tetőtéri ablakok anyagukat tekintve két fő típusba sorolhatók, készülhetnek fából vagy műanyagból. Hőszigetelés szempontjából mindkét módozat egyformán megfelel az elvárásoknak, de míg a műanyag változatok gyakorlatilag gondozásmentesek, a fakeret 4-6 évenként újralakkozást igényel.
„Fürdőszobákba mindenképpen a műanyag megoldásokat ajánlanám, azoknak is, akik az esztétikum miatt ragaszkodnak a fához. Korábban a megrendelők nagy része a természetesebb hatást keltő fa nyílászárókat részesítette előnyben, azonban ez a tendencia megfordulni látszik, ma az ügyfeleink 80%-a már praktikus műanyag ablakokkal kívánja ellátni otthonát” – fejtette ki Tóth Gergely.
A Tetőablak.hu ügyvezetője hangsúlyozta, hogy a régi, elavult tetőtéri ablakokat leginkább háromrétegű kivitelre érdemes cserélni, mert azoknak 2-3x hatékonyabb a hőszigetelése, ezáltal magasabb összeget lehet velük a fűtésszámlán spórolni.
Extra hővédelem kívül és belül
Csapatával az elmúlt 10 évben több mint 3500 ablakot építettek be. Tapasztalataik alapján a következő fortélyokat osztotta meg velünk – ezek segítségével tovább növelhetjük a hatékonyságot. Ilyen például az, hogy a régi ablak kiemelése után annak környezetét is érdemes újra szigetelni, így megteremtve az új elem számára a hőmegtartást segítő környezetet. Szintén jelentősen hozzájárulhat a célunk eléréséhez, ha az ablakot kívül redőnnyel, belül pedig úgynevezett energiarolóval látjuk el. Míg a redőny télen-nyáron segít a tetőtérben kellemes hőfokot biztosítani, és az ablaküveggel együttműködve hőpajzsot képez, ami a meleg levegőt bent tartja, az energiarolónak télen, a hőmegtartásban van lényeges szerepe.
„Akinek a lehetőségei engedik, érdemes még az idei évben elvégeztetni a tetőablakcserét. Egyrészt azért, mert az arra jogosultak 2022-ben még biztosan igényelni tudják a felújítási támogatást, másrészt azért, mert akárcsak más területeken, itt is rohamosan emelkednek az árak. Korábban nem tapasztalt módon, idén már kétszer emeltek árat a gyártók, és kiszámíthatatlan, hogy mikor lesz újabb áremelés” – avatott be Tóth Gergely.
Click to share on Twitter (Opens in new window)
Click to share on Facebook (Opens in new window)
Így előzhetjük meg hideg-szeles időben az ekcémás tüneteket
okt 5, 2022 | Életmód, Hírek, Szépség és divat
A kézfertőtlenítők hosszú távon kikészítik a bőrt Télen az időjárási viszonyok miatt szárazabb a bőr, így hajlamosabb az ekcémás reakciókra is. Dr. Almádi...
okt 5, 2022 | Ajánló, Hírek, Kiemelt
Szeretettel meghívjuk Önöket 2022. október 8-án (szombat) 18 órára,  Zsóri Péter "Recept a boldogsághoz" című előadására.
Már nincs messze, hogy kriptovalutában kapjuk a jutalompontokat
okt 5, 2022 | Életmód, Érdekességek, Hírek, Pénzvilág
Webshopokon és határokon átnyúló hűségprogramot tervez egy magyar csapat A kereskedelem régóta jól bevált marketingeszközei a vásárlások után járó...
Elegant Themes által tervezett | Powered by WordPress